Stumdi

Stumdi zo un aozadur stummadur dibaouez dindan statud kevredigezhel bet krouet e 1987 Stumdi : trente ans de formation au breton, Ouest-France, 13/06/2016 (lennet d'an 02/08/2025). Kinnig a ra stummadurioù ha stajoù hir pe verr war ar brezhoneg evit strolladoù pe evit tud o-unan e Landerne ha Plañvour dreist-holl. Talvezout a ra Stumdi kement ha "ti ar stummañ" pe "stummadur dibaouez". 

 Istor 
Krouet e oa bet e 1985 diwar intrudu André Lavanant evit stummañ kelennerien Diwan en dibennoù-sizhun. Pelloc'h e voe bet aozet stajoù war ar sizhun hag e 1993 e voe divizet kinnig stajoù hir war c'hwec'h miz. Berzh bras o doa graet ar stajoù-se pa vez ret chom hep stummañ muioc'h eget 75 den e Landerne hag e Plañvour. Hélène Bonniec eo renerez Stumdi hiziv an deiz. Pemzek den a oa gopret gant ar gevredigezh e 2025Skipailh Stumdi war lec'hienn ar gevredigezh..

Efedus-tre eo ar stummadurioù hir, pa c'hall ar stajidi komz brezhoneg flour dre-se. Difennet e vez dezho ober gant ar skridoù abalamour da intent ar yezh dre gomz hepken. Kaset e vezont da selaou brezhonegerien a bep oad ivez.

 Sez 
Etre 2003 ha 2017 e oa melestradurezh Stumdi e maner Keranden e Landerne, ha da-c'houde e voe kaset d'ar greizenn Théo Le Borgne. 

 Er sevenadur 
E 2003 e oa bet savet ar film Ar brezhoneg e c'hwec'h miz diwar-benn stajidi ar stummadur hir, gant ar filmaozour Ronan Hirrien .

 Liammoù diavaez 

 Lec'hienn internet Stumdi

 Daveennoù 

Rummad:Kelenn brezhoneg
Rummad:Kevredigezhioù Breizh
Rummad:Kevredigezhioù savet e 1985